ЩэнхабзэмкIэ унэр pэрагъэпэщыжащ
Къулъкъужын Ищхъэрэ къуажэм дэт ЩэнхабзэмкIэ унэр зэрызэрагъэпэщыжам къуажэдэсхэр хуабжьу щыгуфIы кIащ.
Илъэс 60 и пэкIэ къуажэм къыщызэIуахауэ щыта ЩэнхабзэмкIэ унэм совет, хамэ къэрал кинофильмхэр щагъэлъагъуэрт, зэпеуэ гъэщIэ гъуэнхэр, концертхэр щрагъэкIуэкIырт, творческэ гупжьейхэр къы щызэрагъэ пэщырт. ЩэнхабзэмкIэ унэм цIыхухэм фIыуэ ялъагъу артистхэр, уса кIуэхэр, тхакIуэхэр мызэ-мытIэу кърагъэблэгъащ. Ди республикэми абы и гъунапкъэхэми къыщацIыху артист, уэрэд жыIакIуэ, гъуазджэм и лэжьакIуэ куэд къыдэкIащ къуа жэм. Абыхэм ящыщщ КъБР-м щIыхь зиIэ и артист Зеущэ Iэуес, Къуэдз Михаил, УФ-м щIыхь зиIэ и артистхэу ПщыхьэщIэ Мухьэжыр, Батыр Мухьэдин, КъБР-м и цIыхубэ артист Мэршэнкъул Iэдэм сымэ, нэгъуэщIхэри. Жылэм и цIэр фIыкIэ зыгъэIуахэм ящыщщ тхакIуэ Дудар Хьэутийрэ къуажэ курыт еджапIэм зи цIэр фIаща сурэтыщI Къып Мухьэмэдрэ.
НэгъуэщI IуэхуфIхэмкIэ къыхэжаныкIахэми ирогушхуэ жылэдэсхэр. Апхуэдэщ къуажэм къыщыхъу IуэхуфIхэм жыджэру хэт ухуакIуэ Iэзэ, ЩэнхабзэмкIэ унэр зэгъэпэщыжыным зи гуащIэ хэзылъхьа Ездэч Мухьэмэд.
Къэбэрдей-Балъкъэрым и артист цIэры Iуэхэмрэ утыку ихьагъащIэхэмрэ зэгъусэу ята нэгузыужь концертым щIимыдзэ щIыкIэ КъБР-м и Iэтащхьэ КIуэкIуэ Юрий, Правительствэм и УнафэщI Мусуков Алий, Ухуэныгъэмрэ псэупIэ-коммунальнэ хозяйствэмкIэ и министр Тутыкъу Анзор, Бахъсэн щIыналъэм и администрацэм и Iэтащхьэ Сыжажэ Хьэсэн, «Лидер» ухуа кIуэ фирмэм и унафэщIым хуэгъэза фIыщIэ псалъэхэр жаIащ КъБР-м щэнхабзэмкIэ и министр Къумахуэ Мухьэдин, Бахъсэн муниципальнэ щIыналъэм и уна фэ щIым и къуэдзэ Iэхъуэбэч Андзор, Къулъкъужын Ищхъэрэ къуажэ администрацэм и Iэтащхьэ ПщыхьэщIэ Руслан, МузыкэмкIэ теат рым и солист, Къулъкъужын Ищхъэрэ щыщ Мэршэнкъул Iэдэм сымэ.
СыхьэтитIым щIигъукIэ екIуэкIа концертым артист цIэрыIуэхэу Зеущэ Iэуес, Хьэрэдурэ Динэ, Мэстафэ Эммэ, Джэрыджэ Мурат, Шыхъуэбахъуэ Ислъам, Азычэ Замир сымэ, «Кавказ» уэрэджыIакIуэ ансамблыр, Бахъсэн къалэ дэт ЩэнхабзэмкIэ унэм и пшынауэ гупыр, нэгъуэщIхэри хэтащ. Къулъкъужындэсхэр псом хуэмыдэу щыгуфIыкIащ я къуажэм щыщ уэрэ д жыIакIуэ ныбжьыщIэхэу ГъукIэ Ислъам, Мэремкъул Ибрэхьим, Щокъуий Iэсият, пшынауэ Жыгун Эдуард сымэ.
Махуэшхуэр джэгукIэ яухыжащ.
Василенкэ Татьянэ.
